**НАЦРТ**

 На основу члана 31. став 1.Закона о јавној својини („Службени гласник РС“, бр.72/11, 88/13, 105/14, 104/16 – др.закон, 108/16,113/17, 95/18, и 153/20) у вези са чл. 32. став 1. тачка 17. и чл. 94. став 3. Закона о правима бораца, војних инвалида, цивилних инвалида рата и чланова њихових породица („Службени гласник РС“, бр.18/20) и члана 37. став 1 тачка 28) Статута Града Ниша ( „Службени лист Града Ниша“, број 88/2008, 143/16 и 18/19), Скупштина Града Ниша дана\_\_\_\_\_\_\_\_\_\_\_\_\_\_ доноси

**ОДЛУКУ О ПОКРЕТАЊУ ПОСТУПКА ОТУЂЕЊА НЕПОКРЕТНОСТИ –СТАНОВА ИЗ ЈАВНЕ СВОЈИНЕ ГРАДА НИША БЕЗ НАКНАДЕ У ПОСТУПКУ РЕШАВАЊА СТАМБЕНИХ ПОТРЕБА РАТНИХ ВОЈНИХ ИНВАЛИДА И ПОРОДИЦА ПАЛИХ БОРАЦА**

Члан 1.

 Овом одлуком утврђују се начин, услови и поступак за отуђење станова из јавне својине Града Ниша(у даљем тексту: Град), без накнаде, који се налазе у Нишу, **у** ул. Војника Радета Богдановића број 7**,** а у циљу трајног решавања стамбених потреба следећих лица:

1. ратних војних инвалида из оружаних акција после 17.августа 1990.године за очување суверености, независности и територијалне целокупности Социјалистичке Федеративне Републике Југославије, Савезне Републике Југославије, државне заједнице Србија и Црна Гора и Републике Србије, односно у вези са учествовањем у рату у Савезној Републици Југославији од 24.марта до 26.јуна 1999.године, и
2. корисника права на породичну инвалиднину по основу палог борца из оружаних акција после 17.августа 1990.године за очување суверености, независности и територијалне целокупности Социјалистичке Федеративне Републике Југославије, Савезне Републике Југославије, државне заједнице Србија и Црна Гора и Републике Србије, односно у вези са учествовањем у рату у Савезној Републици Југославији од 24.марта до 26.јуна 1999.године.

 Станови из става 1. овог члана изграђени су средствима донације Владе Јапана, ради решавања стамбених потреба ратних војних инвалида и породица палих бораца из става 1. овог члана.

 Станови који се отуђују из јавне својине Града, без накнаде, у складу са овом одлуком, налазе се у улици Војника Радета Богдановића у Нишу, и то:

* у стамбеној згради за колективно становање објекат број 4, кућни број 7, улаз12, изграђена на катастарској прцели број 1149, КО Ниш Пантелеј, на којој је у РГЗ Служби за катастар непокретности Ниш уписано право јавне својине Града Ниша, као и на посебним деловима објекта-становима.

|  |  |  |  |
| --- | --- | --- | --- |
| **Редни број** | **Адреса непокретности-стамбене јединице** | **Површина уписана у РГЗ** | **Површина наведена у Одлукама тадашњег Министарства рада запошљавања и социјалне политике** |
| 1. | Војника Радета Богдановића ( стари назив улице Палих бораца ) бр.12/1 | 42,00 м2 | 41,00 м2 |
| 2. | Војника Радета Богдановића ( стари назив улице Палих бораца ) бр.12/2 | 42,00 м2 | 41,00 м2 |
| 3. | Војника Радета Богдановића ( стари назив улице Палих бораца ) бр.12/3 | 34,00 м2 | 33,14 м2 |
| 4. | Војника Радета Богдановића ( стари назив улице Палих бораца ) бр.12/4 | 29,00 м2 | 28,41 м2 |
| 5. | Војника Радета Богдановића ( стари назив улице Палих бораца ) бр. 12/5 | 29,00 м2 | 28,42 м2 |
| 6. | Војника Радета Богдановића ( стари назив улице Палих бораца ) бр.12/6 | 34,00 м2 | 33,00 м2 |
| 7. | Војника Радета Богдановића ( стари назив улице Палих бораца ) бр.12/7 | 42,00 м2 | 41,00 м2 |
| 8. | Војника Радета Богдановића ( стари назив улице Палих бораца ) бр.12/8 | 52,00 м2 | 50,08 м2 |
| 9. | Војника Радета Богдановића ( стари назив улице Палих бораца ) бр.12/9 | 34,00 м2 | 33,14 м2 |
| 10. | Војника Радета Богдановића ( стари назив улице Палих бораца ) бр.12/10 | 29,00 м2 | 28,41 м2 |
| 11. | Војника Радета Богдановића ( стари назив улице Палих бораца ) бр.12/11 | 29,00 м2 | 28,41 м2 |
| 12. | Војника Радета Богдановића ( стари назив улице Палих бораца ) бр.12/12 | 34,00 м2 | 33,00 м2 |
| 13. | Војника Радета Богдановића ( стари назив улице Палих бораца ) бр.12/13 | 42,00 м2 | 41,00 м2 |
| 14. | Војника Радета Богдановића ( стари назив улице Палих бораца ) бр.12/14 | 52,00 м2 | 50,08 м2 |
| 15. | Војника Радета Богдановића ( стари назив улице Палих бораца ) бр.12/15 | 34,00 м2 | 33,14 м2 |
| 16. | Војника Радета Богдановића ( стари назив улице Палих бораца ) бр.12/16 | 29,00 м2 | 28,41 м2 |
| 17. | Војника Радета Богдановића ( стари назив улице Палих бораца ) бр.12/17 | 29,00 м2 | 28,41 м2 |
| 18. | Војника Радета Богдановића ( стари назив улице Палих бораца ) бр.12/18 | 34,00 м2 | 33,00 м2 |
| 19. | Војника Радета Богдановића ( стари назив улице Палих бораца ) бр.12/19 | 42,00 м2 | 41,00 м2 |
| 20. | Војника Радета Богдановића ( стари назив улице Палих бораца ) бр.12/20 | 52,00 м2 | 50,08 м2 |
| 21. | Војника Радета Богдановића ( стари назив улице Палих бораца ) бр.12/21 | 34,00 м2 | 33,14 м2 |
| 22. | Војника Радета Богдановића ( стари назив улице Палих бораца ) бр.12/22 | 29,00 м2 | 28,41 м2 |
| 23. | Војника Радета Богдановића ( стари назив улице Палих бораца ) бр.12/23 | 29,00 м2 | 28,41 м2 |
| 24. | Војника Радета Богдановића ( стари назив улице Палих бораца ) бр.12/24 | 34,00 м2 | 33,00 м2 |

Члан 2.

 Станови из члана 1. ове одлуке отуђују се без накнаде лицима којима су дати на основу Уредбе о решавању стамбених потреба ратних војних инвалида и породица палих бораца („Службени гласник РС“, бр.82/06 и 76/18-у даљем тексту: Уредба)**,** која користе станове из члана 1. став 3. ове одлуке и која испуњавају све услове из ове одлуке.

 Лица из става 1. овог члана, која су корисници предметних станова на основу Одлука о додели стана у закуп, које су донете од стране надлежног тадашњег Министарства рада, запошљавање и социјалне политике, ослобађају се обавезе плаћања досадашњег дуга на име закупнине по основу коришћења предметних станова.

Члан 3.

 Град Ниш закључује уговор о отуђењу стана без накнаде из члана 1. ове одлуке са лицем из члана 2. став 1. ове одлуке које је поднело писани захтев за закључење уговора под следећим условима :

1. да му је својство ратног војног инвалида или корисника породичне инвалиднине признато коначним решењем које је донето од стране надлежног органа Републике Србије, као и да је ратном војном инвалиду време проведено у рату односно оружаним акцијама признато у посебан стаж у двоструком трајању по прописима о пензијском и инвалидском осигурању,
2. да је држављанин Републике Србије,
3. да има пребивалиште на адреси стана за који се захтев подноси,
4. да то лице и чланови његовог породичног домаћинства немају непокретну имовину на територији Републике Србије којом би могли да реше своје стамбене потребе, нити су такву имовину отуђили,
5. да то лице и чланови његовог породичног домаћинства немају непокретну имовину ван територије Републике Србије, којом би могли да реше своје стамбене потребе, затим да нису поднели захтев за повраћај бесправно одузете такве непокретне имовине, нити су такву непокретну имовину отуђили,
6. да то лице и чланови његовог породичног домаћинства нису укључени у интеграциони или повратнички програм који спроводи надлежни Комесаријат,
7. да нема на други начин решену стамбену потребу,
8. да је измирило све обавезе по основу коришћења стана.

 Лице из члана 1. ове одлуке има решену стамбену потребу, ако оно или члан његовог породичног домаћинства има у својини усељив стан или породичну стамбену зграду која је одговарајућа за његово породично домаћинство у смислу Уредбе или такав стан у друштвеној, односно државној својини користи по основу закупа на неодређено или одређено време, проистеклог из раније постојећег станарског права у смислу Закона о становању („Службени гласник РС“. бр.50/92, 76/92, 84/92,-испр. 33/93, 53/93, 46/94, 47/94-испр. 48/94, 44/95, - др. закон, 49/95, 16/97, 46/98, 26/01, 101/05 – др. закон, 99/11 и 104/16 – др. закон).

Члан 4.

 Писани захтев за закључење уговора о отуђењу стана без накнаде, подноси се Градској управи за имовину и одрживи развој, која спроводи поступак за закључење уговора.

 У захтеву се обавезно наводе подаци о подносиоцу захтева и члановима његовог породичног домаћинства (име, презиме, адреса, ЈМБГ) и уз захтев се подноси важећа документација (у оригиналу или овереном препису) о испуњености услова из члана 3. ове Одлуке.

 Испуњеност услова из члана 3. ове одлуке утврђује Комисија за избор корисника који испуњавају услове за доношење одлуке за отуђење стамбене јединице из јавне својине Града Ниша без накнаде у поступку решавања стамбених потреба ратних војних инвалида и породица палих бораца, именована и образована решењем Градоначелнице Града Ниша и за коју стручне, административне и техничке послове обавља Градска управа за друштвене делатности.

 Члан 5.

 Уколико је лице из члана 2. ове одлуке преминуло, уговор се закључује са чланом његовог породичног домаћинства из члана 6. ове одлуке које је поднело писани захтев за закључење уговора и које испуњава услове из члана 3. став 1. тачка 2. до 8. ове одлуке.

 Члан 6.

 Члановима породичног домаћинства, у смислу ове одлуке, сматрају се чланови породице ратног војног инвалида и корисника породичне инвалиднине, којима се решава стамбена потреба, и то: супружник или ванбрачни партнер, деца (брачна, ванбрачна, усвојена, пасторчад) и родитељи (као и очух, маћеха, усвојилац) подносиоца захтева и његовог супружника, ако са подносиоцем захтева живе у заједничком домаћинству, а ни по ком основу немају решену стамбену потребу, односно лица која у складу са законским прописима имају својство члана породичног домаћинства.

 Члан 7.

 Лице из члана 3. и 5. ове одлуке са којим Град Ниш закључи уговор о отуђењу стана без накнаде, не може предметни стан да отуђи пре истека рока од пет година, од дана закључења уговора.

 Члан 8.

 Уговори из члана 7. ове одлуке закључују се по претходно прибављеном правном мишљењу Правобранилаштва Града Ниша, и у име и за рачун Града закључује их ГрадоначелникГрада Ниша или лице које он овласти.

 Члан 9.

 Трошкове солемнизације уговора, евентуалних анекса, трошкове укњижбе права, као и све остале трошкове у вези закљученог уговора сноси лице са којим је Град Ниш закључио уговор.

 Члан 10.

 Ова одлука ступа на снагу осмог дана од дана објављивања у „Службеном листу Града Ниша“.

**Број: \_\_\_\_\_\_\_\_\_\_\_**

**Дана: \_\_\_\_\_\_\_\_\_\_\_ 2024. године**

 **СКУПШТИНА ГРАДА НИША**

 **Председник**

 **доц. др Бобан Џунић**